
Térségalapú gazdaságfejlesztés Kalocsa vonzáskörzetében

A dolgozat egy térségalapú gazdaságfejlesztés lokális adottságait és annak lehetséges irányait vizsgálja Kalocsa vonzáskörzetében.
A vizsgálat célja új nézőpontból megközelíteni a gazdaságfejlesztés kérdéskörét, új fejlesztési elemek feltárásával és bemutatásával. Ebben az urbanisztikában és az építészetben alkalmazott rendszerelvűség egy holisztikus szemléletű fejlesztési stratégia alapját eredményezi. A vizsgálat legfőbb sajátossága: a város és térség térben működő rendszerekként való értelmezésének gazdaságra való alkalmazása, illetve annak térbeli összefüggéseinek vizsgálata.
A vizsgálat egyaránt alapul veszi a térségi adottságokat és a kutatásba bevont szereplőkön keresztül feltárt gazdasági környezetet. Az így elvégzett részletes elemzés egy térben integrált gazdaságszerkezet jelenlétét és lehetőségeit vizsgálja. Ugyanakkor a tanulmány a fejlesztési javaslatok megfogalmazására a már meglévő stratégiák és elképzelések értékelésén keresztül tesz kísérletet. Ezzel a koncepció alkotásban is folytatatni kívánja a kutatás tapasztalati jellegét, ügyelve arra hogy az egyes javaslatok a gyakorlatban is hasznosíthatóak legyenek. Az javaslatok csak fejlesztési irányokat jelölnek ki, melyek alapul szolgálhatnak egy sokszereplős és soktényezős térségi fejlesztési modell kialakításában.
A szerzők reménye szerint a kutatott új szemléletű megközelítés a valóságban is alkalmazható fejlesztési lehetőségeket kínál a témában érintett szereplőknek, és segíthet a térség jövőbeni fejlesztésében. 



